Forpremieren er for længst udsolgt. Allerede to måneder for jul har interessen for at opleve - eller genopleve - Lars Lohmann som Gammelbys julefornægtende borgmester, vist sig at være kæmpe stor. - I løbet af den sidste uge har vi alene solgt 2.000 billetter. Så hvis man vil være sikker på at familien kommer i julestemning i selskab med borgmesteren, Mads og Mette, drillenisserne, kræmbodens Severinsen og alle de andre herlige figurer i Gammelby, så skal man nok ikke vente alt for længe med at sikre sig billetter, siger teatrets pressechef, Thomas Villefrance, i en pressemeddelelse.

Opsummering:
13.000 har allerede sikret sig billet til årets juleforestilling på Aalborg Teater.